NaiveNeuron/SloPal huggingface dataset:
Paška, Pavol, predseda NR SR (2013-10-15):
Budeme, dámy a páni, hlasovať o návrhoch tak, ako odzneli, teda o tých, o ktorých sa dá hlasovať. Pán poslanec Vašečka žiada, aby pán minister zahraničných vecí podal Národnej rade informáciu o prijímaní strategických dokumentov týkajúcich sa rodovej rovnosti. Hlasujeme. (Hlasovanie.) 136 prítomných, 52 za, 57 proti, 27 sa zdržalo. Návrh sme neschválili. Pán poslanec Mičovský, skúste formulovať niečo, o čom sa dá hlasovať. Pán predseda Huba žiada, aby vláda podala komplexnú informáciu o príprave na predsedníctvo Európskej únii. Čiže hlasujeme. (Hlasovanie.) 134 prítomných, 57 za, 58 proti, 19 sa zdržalo. Návrh sme neschválili. Druhý návrh od pána predsedu bol, žiada od vlády informáciu o stave príprav strategických rozvojových dokumentov. (Hlasovanie.) 135 prítomných, 57 za, 22 proti, 55 sa zdržalo, 1 nehlasoval. Návrh sme neschválili. O návrhoch pána Hraška nebudeme hlasovať. Pán poslanec Hlina žiada, od ministra vnútra? Pán poslanec, správu od policajného zboru o prístupe vyšetrovania policajného zboru nebankových inštitúcií v otázke úžerníctva. (Hlasovanie.) 136 prítomných, 57 za, 11 proti, 66 sa zdržalo, 2 nehlasovali. Návrh sme neschválili. Pán poslanec Škripek žiada od pána premiéra informáciu, ako chce riešiť situáciu zdravotných sestier. Hlasujeme. (Hlasovanie.) 136 prítomných, 56 za, 11 proti, 68 sa zdržalo, 1 nehlasoval. Tento návrh sme neschválili. Pán poslanec Simon žiadal tri, veci tri. Najprv žiadal od pána podpredsedu vlády Vážneho podať informáciu k priebehu rokovania o korekciách k čerpaniu (reakcia z pléna), ku korekciám k čerpaniu európskych fondov v rámci, v období 2007 až 2013. Hlasujeme. (Hlasovanie.) 136 prítomných, 57 za, 12 proti, 67 sa zdržalo. Návrh sme neschválili. Pán poslanec Simon žiadal aj od pána podpredsedu vlády správu o stave a pripravenosti na čerpanie európskych fondov na nové plánovacie obdobie 2014 až 2020. (Hlasovanie.) 135 prítomných, 55 za, 7 proti, 72 sa zdržalo, 1 nehlasoval. Návrh sme neschválili. A tretia žiadosť smerovala opäť k pánovi podpredsedovi, k pánovi ministrovi poľnohospodárstva a pán poslanec Simon žiada správu o stave a výsledkoch vyjednávania spoločnej poľnohospodárskej politiky Európskej únie. (Hlasovanie.) 135 prítomných, 56 za, 5 proti, 74 sa zdržalo. Návrh sme neschválili. Pán poslanec Štefanec žiadal vyradiť z programu 25. schôdze bod č. 12. (Hlasovanie.) 136 prítomných, 57 za, 15 proti, 62 sa zdržalo, 2 nehlasovali. Návrh sme neschválili. Pán poslanec Poliačik navrhol spojiť rozpravu k tlači 724 a 731. (Hlasovanie.) 132 prítomných, 55 za, 1 proti, 76 sa zdržalo. Návrh sme neschválili. A ostatný návrh je od pána poslanca Zajaca, ktorý žiada od podpredsedu vlády a ministra vnútra Roberta Kaliňáka správu o stave vyšetrovania pádu mosta v Kurimanoch. (Hlasovanie.) 133 prítomných, 56 za, 5 proti, 72 sa zdržalo. Návrh sme neschválili. Dámy a páni, hlasovali sme o všetkých návrhoch. Budeme teraz hlasovať... (Reakcie z pléna.) Chvíľočku, dám vám, odsúhlasíme program a potom, keď budeme mať schôdzu otvorenú. Pán, pán poslanec Mičovský, procedurálny návrh.
Cmorej, Peter, poslanec NR SR (2021-03-30):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Hrušovský, Pavol, predseda NR SR (2011-12-01):
Zaujmite miesto pre navrhovateľov. Otváram rozpravu o tomto bode programu. Pán poslanec Sulík sa hlási. Nech sa páči. Zapnite pána poslanca Sulíka. Tak nech povie.
Bugár, Béla, podpredseda NR SR (2011-07-12):
Páni poslanci, ja si myslím, že toto je rozumný návrh, nemali by sme to siliť. Nie preto, že, páni poslanci, nie preto, že to podal jeden alebo druhý poslanec, ale tie návrhy, ktoré sme schválili, sú dosť výrazné. A ja si myslím, že aj potrebujeme čas na to, aby sme legislatívne skontrolovali. To znamená, ja navrhujem, tak ako sme pôvodne teda odsúhlasili, nehlasovať dnes, hlasovať zajtra. A do tej doby to prekontrolujme. Je s tým súhlas? Nie? Prezentujeme sa a hlasujme, nech sa páči. Hlasujeme o tom, aby sme skrátili lehotu, aby sme postúpili zákon do tretieho čítania ihneď. (Hlasovanie.) Prítomných 137, za 45, proti 83, 5 sa zdržali, 4 nehlasovali. Konštatujem, že platí pôvodná dohoda, tento návrh sme teraz neschválili. Prerušujem rokovanie o tomto bode programu. Budeme pokračovať hlasovaním v druhom čítaní, páni poslanci, budeme pokračovať hlasovaním o vládnom návrhu zákona, ktorým sa mení a dopĺňa zákona č. 592/2006 Z. z. o poskytovaní vianočného príspevku (tlač 341). Prosím pani poslankyňu spravodajkyňu Eriku Jurinovú, aby uvádzala hlasovania k tomuto bodu. Páni poslanci, prosím o väčší kľud v rokovacej sále. Pán poslanec Abrhan! Nech sa páči, pani poslankyňa. (Hlasovanie o vládnom návrhu zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov , tlač 341.)
P. Hrušovský, predseda NR SR: (2003-04-23):
(Hlasovanie.) 116 prítomných, 92 za návrh, 8 proti, 16 sa zdržalo. Konštatujem, že návrh sme schválili. Pristúpime k tretiemu čítaniu o vládnom návrhu zákona o Policajnom zbore. Otváram rozpravu. Pýtam sa prítomných pánov poslancov, či sa chce niekto prihlásiť do rozpravy. Konštatujem, že nie je to tak, preto vyhlasujem rozpravu o tomto bode programu za skončenú. Prosím pána spoločného spravodajcu, aby uviedol návrh na záverečné hlasovanie o uznesení k prerokúvanému návrhu zákona. Nech sa páči, pán poslanec.
Kaník, Ľudovít, poslanec NR SR (2014-11-10):
Ďakujem. Myslím si, že aj takto sa dá. Áno, toto je spôsob, akým si vieme povedať, nemusíme so sebou súhlasiť, veď, samozrejme, ani nesúhlasíme, ale dá sa to aj kultivovanou formou a ja k nej budem vždy vyzývať a ja sa jej budem držať, pokiaľ sa to bude dať, pokiaľ to nebude na druhej strane absolútne extrémne iné. Ja niekedy aj ťažko, lebo nič také tam nebolo povedané, ale pán Mamojka spomenul SPP. No ja som ho vo svojom príspevku nijak nespomínal, keď sa to tam zaplietlo, neviem, ale ja som pred piatimi rokmi tu nebol, ale je pravdou, že to, čo urobila Ficova vláda s SPP, je taký kšeft a také oslabenie pozície štátu voči tej predchádzajúcej situácii, aké nikdy nebolo. Odovzdali sa ziskové dcéry do rúk súkromných vlastníkov a stratová matka s tým, že budeme na ňu sa všetci skladať, sa stala vlastníkom štátu. To len vyzerala alebo sa predáva ako niečo pozitívne. Je to brutálny kšeft. A ešte aj peniaze na kúpu toho celého odovzdal štát a vytvoril podmienky, aby tí súkromníci na to nevynaložili ani korunu alebo ani cent. Pán Cicoň, no, viete, tie vulgarizmy aj znevažovanie je úplne na tej istej úrovni a ten pán Blaha to tu predvádza a predviedol veľmi, veľmi dokonale. A, pani Tomanová, cením si ten vecný tón. A aj keď nemusíte súhlasiť, ja si za všetkým stojím a viem si, ako kľudne môžme hovoriť o pani Radičovej, Volekovej, keď nepôsobili v politike a mali a pôsobili v sociálnej sfére, spravili projekt a bol dobrý, prečo by, tak ako iný, nemal byť podporený. Kľudne si aj za projektom Svetovej banky, za celým, do posledného centu, tam nebolo nič, čo by nebolo využité v prospech a v zmysle toho projektu a v prospech... (Prerušenie vystúpenia časomerom.)
Kotleba, Marian, poslanec NR SR (2020-11-25):
Milan, veľmi dobre si to povedal podľa mňa, vystihol, zhrnul, len mne sa skôr, mne sa tak zdá, že darmo tu rozprávaš tú pravdu, keď v podstate, ako sa hovorí, tu plačeme na nesprávnom hrobe, pretože veľa ľudí namočených v súčasnej vládnej koalícií, ale aj v tej minulej sa aktívne podieľalo na tomto stave. Podieľali sa na de facto nelegálnom legalizovaní týchto zabratých pozemkov, na budovaní infraštruktúry, na podpore komunít alebo lokalít, ktoré v zmysle zákona mali byť jednoducho vyčistené. A namiesto toho, aby teraz, keď majú možnosť a sú vo vláde, prevzali za to zodpovednosť, tak idú rozprávať o nejakých projektoch, grantoch, vykupovaní pozemkov a tak ďalej. Ale jednoducho buď zákon bude platiť pre všetkých rovnako, alebo nebude. Ak nebude, tak potom povedzme alebo povedzte, vládna koalícia, že nebude, ale nehrajme sa na právny štát. Lebo ak by sme mali byť právny štát, tak ten zákon by naozaj mal platiť pre všetkých rovnako. Takže ja by som to na záver len tak zhrnul, Milan, že tieto naše apely sú dôležité a je potrebné to neustále pripomínať aj v tejto téme, ale bude to ťažká robota a ťažká misia, ťažká úloha, pretože zjavne väčšina tých, ktorí by o tom mohli dnes rozhodovať, tak síce majú oči, ale nevidia a majú uši, ale nepočujú.
Jurinová, Erika, podpredsedníčka NR SR (2014-11-09):
Pán poslanec, na vaše vystúpenie chce reagovať osem poslancov. Uzatváram možnosť prihlásiť sa s faktickou poznámkou. Nech sa páči, pán poslanec Viskupič.
Zmajkovičová, Renáta, podpredsedníčka NR SR (2013-05-30):
S reakciou pán poslanec Simon.
Pellegrini, Peter, predseda NR SR (2024-01-09):
Pán poslanec Vašečka.
I. Štefanec, poslanec: (2006-10-18):
Práve najväčším prínosom súčasného slovenského daňového systému je predovšetkým jeho jednoduchosť a transparentnosť, no a týmto návrhom sú tieto atribúty jednoznačne narušené. Isteže si všetci prajeme nižšie ceny za lieky a zdravotnícke pomôcky, to je nepochybné. Tento návrh, ako sa uvádza v dôvodovej správe, bude znamenať budúci rok výpadok v štátnom rozpočte na úrovni 2,8 mld. Sk. Z tejto sumy je potrebné zdôrazniť, že väčšina, konkrétne 1,9 mld. Sk pripadne zdravotným poisťovniam, ako súčasný predseda vlády rád hovorí, môžeme to nazvať aj finančné skupiny, ďalších 400 mil. pripadne nemocniciam a len 0,5 mld. pacientom. No, aj keď si uvedomujem, že v zdravotníctve je spriemerňovanie dosť náročné vzhľadom na individuálnosť diagnóz, keď spriemerujeme všetky čísla, tak nám vyjde úspora na pacienta na mesiac na úrovni 3,65 Sk., 3,65 Sk úspora pre pacienta. Navyše tento návrh prinesie viac administratívnych nákladov, viac nepriamych nákladov, ako o tom hovorila pani poslankyňa Tkáčová, spôsobené novými softvérovými úpravami, novými registračnými pokladnicami a podobne. Tieto náklady nie sú v tomto návrhu ani spomenuté, ani vyčíslené. Dve sadzby DPH nepovažujem preto za krok vpred, ale za krok vzad s nádejou, že počet položiek v tejto sadzbe sa nebude rozširovať, nebudem podporovať narušovanie celistvosti daňových pravidiel a viac sadzieb DPH. Ďakujem pekne.
Danko, Andrej, podpredseda NR SR (2024-09-26):
Ďakujem, pán minister. Pán poslanec má doplňujúcu otázku? Nech sa páči.
Simon, Zsolt, poslanec NR SR (2016-04-26):
Ďakujem pekne. Pán kolega Grendel, musím povedať, že v plnej miere s vami súhlasím. Občania v tejto krajine hlasovali a dali svoj hlas vo voľbách na zmenu. Namiesto toho dostali sme kontinuitu. Pán kolega, možno, že ste nováčik v parlamente, ale úplne je treba povedať, čo iné by sme mali očakávať od ministra kultúry, ktorý sedí už tretíkrát na svojej stoličke, než kontinuitu. Kontinuitu aj vo svojom správaní, aj v postoji k opozícii, a práve preto je to smutné pre občanov, pre väčšinu občanov tejto krajiny, lebo oni chceli zmenu a nie kontinuitu. A ja som nesmierne rád, že budem môcť hlasovať presne tak ako vy, že nemusím hlasovať za dôveru tejto vlády, ktorá sa hlási ku kontinuite. Ďakujem.
Ježík, Jozef, poslanec NR SR (2018-09-12):
Ďakujem. Pán predseda, prosím, dajte hlasovať o tom, že Národná rada prideľuje vládny návrh ústavného zákona na prerokovanie ústavnoprávnemu výboru, ktorý určuje ako gestorský výbor s tým, že gestorský výbor prerokuje vládny návrh ústavného zákona do 32 dní od jeho prerokovania v Národnej rade v prvom čítaní.
Hrnčiar, Andrej, podpredseda NR SR (2019-10-15):
Ďakujem. Dávam slovo spoločnému spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Jánovi Kvorkovi.
Laššáková, Jana, podpredsedníčka NR SR (2013-06-20):
Pán minister ukončil a vyčerpal čas určený na hodinu otázok a odpovedí. Končím tento bod programu a vyhlasujem krátku 5-minútovú prestávku a budeme pokračovať ďalej v rokovaní o exekučnom zákone. (Päťminútová prestávka.) (Po prestávke.)
Zvolenská, Zuzana, ministerka zdravotníctva SR (2013-09-12):
Ďakujem, pani predsedajúca. Vážený pán poslanec, otázka exekúcie nie je žiadnou novinkou, podobné prípady nastali aj v minulosti. Vnímame to ako technickú otázku, s ktorou sa musia vysporiadať predovšetkým manažmenty jednotlivých nemocníc, a to tak, aby následné kroky neovplyvnili samotný chod nemocníc a neohrozili pacientov. Každý zo zdravotníckych zariadení sa snaží nájsť čo možno najefektívnejšie riešenie situácie. Niektoré majú dohodnuté splátkové kalendáre, jedna zo štátnych nemocníc (Univerzitná nemocnica Košice) však exekúciu neuznala a napadla ju na súde. Dovoľte mi však zdôrazniť jednu veľmi dôležitú vec. Pacienti sa nemusia ničoho obávať, bude vždy o nich postarané. Žiadna z exekúcií neohrozí poskytovanie zdravotnej starostlivosti na Slovensku, nakoľko z legislatívy vyplýva, že sa poskytuje v prioritnom majetku štátu, ktorý nepodlieha výkonu rozhodnutia, exekúcii, nie je súčasťou konkurznej podstaty ani predmetom likvidácie. Cesta, na ktorú sú nastavené naše nemocnice, je dobrá, spustili sme projekt ozdravenia univerzitných a fakultných nemocníc, prvý odpočet sme robili na konci roku 2012 a oproti minulej vláde sme zaznamenali zastavenie tempa rastu viac ako o polovicu. Už sme vyhodnotili aj prvý polrok tohto roku a môžem konštatovať, že tento plán ozdravenia sa darí napĺňať, tempo rastu nových záväzkov po lehote splatnosti je opäť pomalšie. Ďakujem, skončila som.
Danko, Andrej, predseda NR SR (2016-05-19):
Pán poslanec Hrnko, poprosím o kľud v sále.
Sulík, Richard, predseda NR SR (2011-02-04):
Slovo má pán poslanec Přidal.
Martvoň, Anton, poslanec NR SR (2014-07-09):
Pán poslanec Csicsai, myslím si, že bolo to odborné vystúpenie, preto budem aj odborne snažiť sa reagovať. No ja s vami súhlasím. Ono to je v podstate v tom, že aj na Slovensku to takto fungovalo. Krásnym dôkazom je, každý pozná film Sváko Ragan, kde to bolo krásne prezentované. Dovolím si poukázať na to, že v súčasnosti je to možné a deje sa to ešte aj v niektorých častiach Poľskej republiky. Sám som to mal možnosť vidieť v priamom prenose, keď som tam bol sa pozrieť, a myslím si, že je to určite na zváženie, je to odborná vec, je to odborná téma. Ja z tohto dôvodu by som vám možno preto doporučil sadnúť s pánom, alebo osloviť pána ministra, aby sa odborne k tomu ministerstvo vyjadrilo, lebo toto bude skôr iba o odbornej rovine, či to spôsobí v praxi nejaký problém z pohľadu, ja neviem, veteriny alebo hygieny alebo nie. Čiže ja otvorene poviem, je to zaujímavá myšlienka. Bolo to veľmi špecifické, tieto, takéto trhy, a v podstate s dobytkom aj na Orave a, samozrejme, v Poľsku to stále ešte prebieha. Na niektorých častiach Poľska. Toľko z mojej strany. Ďakujem.
Danko, Andrej, predseda NR SR (2019-02-05):
Prosím, prezentujme sa a hlasujeme. (Hlasovanie.) Prítomných 139 poslancov, za 101, zdržalo sa 36, nehlasovali 2. Konštatujem, že sme návrh schválili a prerokujeme ho v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Laššáková, Jana, podpredsedníčka NR SR (2014-07-01):
Pani poslankyňa, poprosím vás. Páni poslanci, poprosím vás o pokoj v rokovacej sále, naozaj, je tu veľmi rušno a pani poslankyňa vystupuje. Takže, nech sa páči. Poprosím vás, páni poslanci!
Remišová, Veronika, poslankyňa NR SR (2016-10-26):
Ďakujem. Ďakujem veľmi pekne kolegovi poslancovi Budajovi, ktorý pripomenul, že kde vlastne ten náš zápas za otvorenú spoločnosť začal. Niekde tam veľmi dávno, kedy to bolo úsilie odvážnej skupiny poslancov napriek tomu, že si to neželala vládna moc. A myslím si a chcem teda povedať, že mnohé kauzy, pripomínam, že len zverejňovanie zmlúv by nestačilo. Pretože často sa tu chválime, že zverejňovanie zmlúv je tým najväčším výdobytkom, ktoré sa nám podarilo v boji proti korupcii. Nie. To by nestačilo, keby sme nemali možnosť pýtať si informácie aj podľa infozákona. V najväčších kauzách, ktorým som sa venovala, ako ten dôkazový materiál bol často získaný z informácií podľa infozákona. A ešte veľmi pekne pomenoval, áno, je to presne potkania diera, ktorá slúži na odmeňovanie rôznych spriaznených alebo lojálnych postáv a postavičiek alebo firiem. A často počujeme hlavne o predstaviteľoch štátnych firiem, napríklad pri kauze kompa to bola Vodohospodárska výstavba, kedy pán riaditeľ bohorovne tvrdil, že však to nie sú peniaze zo štátneho rozpočtu. Toto je tiež to zvrátené, že štátne firmy, ktoré stopercentne hospodária s našimi spoločnými peniazmi, si dovolia hovoriť, že však to nie sú peniaze zo štátneho rozpočtu. Samozrejme, že sú to verejné peniaze, aj keď pochádzajú napríklad z platieb za elektrinu, alebo keď pochádzajú z ich obchodnej činnosti. Čiže toto je ďalšia veľká oblasť, ktorej by sme sa mali venovať. Čiže ďakujem veľmi pekne a ďakujem aj tým odvážnym poslancom, ktorí ten infozákon, ktorý my tu teraz sa snažíme zlepšovať, že ho presadili. Ďakujem.
M. Číž, poslanec: (2003-04-09):
Ďalej mi dovoľte uviesť, že výbor ma poveril predniesť spoločnú správu a rovnako navrhnúť Národnej rade Slovenskej republiky prerokovať návrh zákona ihneď po skončení druhého čítania v treťom čítaní. Ďakujem za pozornosť.
Ďuriš Nicholsonová, Lucia, podpredsedníčka NR SR (2019-05-15):
Tri faktické poznámky na vaše vystúpenie. Končím možnosť prihlásiť sa s faktickou poznámkou. Pani poslankyňa Zimenová.
Madej, Róbert, poslanec NR SR (2011-06-28):
Ďakujem pekne predrečníkom. Faktom je, že aj z faktických poznámok kolegov z vládnej koalície jednoznačne vyplýva snaha, dámy a páni, mocensky zasahovať do tretej moci v štáte, do súdnictva, justície, teda aj v tomto prípade do prokuratúry. Dámy a páni, uvedomte si, že je asi normálne, že po voľbách sa menia zástupcovia zákonodarnej moci a v exekutíve. Nie je správne, keď si po voľbách – a to je prvýkrát, čo sa stalo od vzniku Slovenskej republiky – určitá vládna koalícia snaží politicky zasiahnuť do súdnictva, politicky zasahovať do prokuratúry, a je to všetko len kvôli tomu, že táto vládna koalícia nevie vládnuť. Je chaos a potrebuje si uzurpovať moc, lebo to je jediný spôsob na to, akým spôsobom dokáže na seba poukázať. Všetko to zdražovanie, všetky problémy vládnej koalície, ktoré, dámy a páni, máte, chcete prekryť tým, že si hľadáte svojho nepriateľa. Nepriateľa ste si našli v justícii a v tejto opozícii. Nepriateľa ste si našli na prokuratúre a možnosť vyriešiť svoje personálne problémy nájsť miesto pre svojich členov, modrých alebo z akejkoľvek inej politickej koaličnej strany si riešite tým, že rozbíjate základné inštitúcie v štáte. A to nehovoríme len my. To hovorí prezident Slovenskej republiky, to hovoriť už pomaly začína aj Ústavný súd a medzinárodné inštitúcie, ktoré vyjadrujú obavu do zásahov do nezávislosti justície. O chvíľu prídu obavy aj zo zásahov o nezávislosť prokuratúry. Ďakujem.
Hrnčiar, Andrej, podpredseda NR SR (2019-04-04):
Otváram rozpravu. Do rozpravy som nedostal žiadnu písomnú prihlášku. Pýtam sa či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. O slovo požiadal pán poslanec Poliačik.
Glenda, Tibor, poslanec NR SR (2017-03-22):
Ďakujem pekne za slovo. Vážený pán predsedajúci, vážený pán minister, kolegyne, kolegovia, Výbor Národnej rady pre verejnú správu a regionálny rozvoj ako gestorský výbor k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Maďarskom o štátnej hranici (tlač č. 302) podáva Národnej rade Slovenskej republiky v súlade s § 79 ods. 1, § 88 Národnej rady č. 350/1996 Z. z. o rokovacom poriadku Národnej rady v znení neskorších predpisov túto spoločnú informáciu. Predmetný návrh zákona pridelil predseda Národnej rady Slovenskej republiky svojím rozhodnutím č. 442 z 27. februára 2017 na prerokovanie: Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie, Výboru Národnej rady pre verejnú správu a regionálny rozvoj a Zahraničnému výboru Národnej rady. Zároveň určil ako gestorský Výbor Národnej rady pre verejnú správu a regionálny rozvoj. Výbory, ktorým bol návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Maďarskom o štátnej hranici pridelený, ho prerokovali v lehote určenej rozhodnutím predsedu Národnej rady takto: Ústavnoprávny výbor Národnej rady uznesením č. 169 zo 14. marca 2017, Výbor Národnej rady pre pôdohospodárstvo a životné prostredie uznesením č. 60 z 14. marca 2017, Výbor Národnej rady pre verejnú správu a regionálny rozvoj uznesením č. 79 z 20. marca 2017 odporúča Národnej rade, Zahraničný výbor Národnej rady uznesením č. 39 zo 14. marca 2017 odporučili Národnej rade Slovenskej republiky podľa § 86 písm. d) Ústavy Slovenskej republiky vysloviť súhlas so Zmluvou medzi Slovenskou republikou a Maďarskom o štátnej hranici, rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky. Gestorský výbor na základe stanovísk výborov odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas so Zmluvou medzi Slovenskou republikou a Maďarskom o štátnej hranici a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky. Spoločná správa výborov Národnej rady vrátane návrhu uznesenia Národnej rady bola schválená uznesením Výboru Národnej rady pre verejnú správu a regionálny rozvoj č. 85 z 21. marca 2017. V tomto uznesení výbor určil Tibora Glendu za spoločného spravodajcu výborov a zároveň ho poveril informovať Národnú radu o výsledku rokovania výborov a odporučiť Národnej rade, aby vyslovila s predmetnou medzinárodnou zmluvou súhlas, a predložiť návrh na uznesenie Národnej rady Slovenskej republiky. Pán predsedajúci, skončil som, môžete otvoriť rozpravu.
Glváč, Martin, podpredseda NR SR (2017-11-30):
Ďakujem. Pán podpredseda vlády, prosím vás, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od pána poslanca Ladislava Andreánskeho a znie: „Vážený pán premiér, v ktorých odvetviach je Čína pre Slovensko strategickým partnerom?“ Nech sa páči.
Danko, Andrej, podpredseda NR SR (2024-09-11):
Ďakujem, pán poslanec. Bez faktických poznámok, keďže bol jediný prihlásený, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
Jurinová, Erika, podpredsedníčka NR SR (2014-11-10):
Páni poslanci, požiadame naozaj Kanceláriu Národnej rady. Pán poslanec, nech sa páči, máte slovo.
Mezenská, Helena, poslankyňa NR SR (2014-09-24):
Pán poslanec Bublavý, postaviť svoju argumentáciu a vôbec ako možno aj argumentáciu celej vládnej strany na tom, že to urobila predtým opozícia a že aj medzi opozíciou sú príklady takých osôb, ktoré sú v súbehu príjmov z rôznych výkonov verejných funkcií, nie je správny argument. To vás neospravedlňuje, aby ste takýto stav neočistili. Naozaj je farizejské toto aj to, čo vy robíte, pretože vládna strana sľubovala občanom sociálne istoty a namiesto týchto sociálnych istôt sa prehlbujú čoraz väčšie sociálno-ekonomické rozdiely. Ako toto majú počúvať naši občania, ktorí majú 10-, 20-násobne nižšie príjmy. Veď toto je farizejské, kázať ľuďom piť vodu a kážu ju piť tí, ktorí pijú víno. Alebo je tu iné ľudové príslovie: „Sýty hladnému neverí.“ Veď toto je príklad, toto je výraz toho farizejstva, keď tí, ktorí sa hlásia k sociálnym istotám a k sociálnej empatii, nútia a zhoršujú podmienky, v ktorých sú nútení ľudia žiť, živoriť. To je farizejské. K tej vašej argumentácii smerujúcej k tomu, že predkladajú to poslanci, ktorí vo svojom klube nemajú vyčistené rady. Ja tu naozaj neobhajujem ani poslancov z opozície, ktorí sa nachádzajú v tomto súbehu, ale poriadok v tomto zákone je potrebné urobiť. Tento súbeh nie je prípustný. Naozaj nie je prípustný aj preto, že nemôže byť primátor mesta súčasne aj dobrým a plnohodnotným poslancom.
Blaha, Ľuboš, podpredseda NR SR (2024-01-11):
Pani poslankyňa Jana Hanuliaková.
V. Novotný, poslanec: (2007-12-05):
A druhá moja poznámka hovorí o pozmeňujúcom návrhu, ktorý dneska v rozprave podal kolega pána poslanca z poslaneckého klubu SMER pán Varga, hneď aj odišiel, lebo úlohu má splnenú, a týka sa možnosti, aby iné súkromné firmy mohli vstúpiť do existujúcich už stransformovaných neziskových organizácií, v ktorých má štát stále majoritu. To znamená, chystá sa tu skrytá privatizácia, ani nie tak skrytá, lebo už o nej vieme, ale taká šikovná podstolová privatizácia už transformovaných štátnych zdravotníckych zariadení na akciové spoločnosti a už z transformovaných neziskových organizácií. O tom som ja hovoril. Takže, viete, nechceme nálepkovať stranu alebo nechcem nálepkovať teraz stranu SMER prívlastkami boľševici ani prívlastkami pravičiari, v tejto chvíli sú to skrytí privatizéri. V skutočnosti ide o to, že sa SMER snaží dostať k majetku transformovaných zdravotníckych zariadení prostredníctvom všelijakých firiem, nástrčiek privatizácie prísunu kapitálu. Ďakujem.
Blaha, Ľuboš, podpredseda NR SR (2023-12-19):
Pán poslanec Ondrej Dostál, nech sa páči.
Kosová, Ingrid, poslankyňa NR SR (2024-06-13):
Ďakujem za slovo, pán predseda, predsedajúci teda. Ďakujem aj tebe, Tina, za veľmi vecný príspevok. Je to veľmi závažná téma, vzdelávanie ukrajinských detí, a je dôležité, aby sme o nej viacej hovorili tu v parlamente. A to aj najmä z toho dôvodu, že problémy so vzdelávaním detí ukrajinských máme už viac ako dva roky a, bohužiaľ, veľmi laxne pristupuje k tomuto problému. A osobne si myslím, a chcem to zdôrazniť a myslím, že si to povedala aj ty, nie je veľmi dobré, že takýto závažný problém riešime pozmeňujúcimi návrhmi a nesystémovo. My už vlastne dva roky čakáme na to, kedy konečne prinesie vláda nejaký komplexný program riešenia problematiky vzdelávania ukrajinských detí a doteraz sa nič nestalo, napriek tomu, že v okolitých štátoch už tieto problémy majú dávno riešené aj v oblasti povinnej školskej dochádzky detí. Takže je to viac ako urgentné. A očakávame systémové riešenie ministerstva školstva a nielen pozmeňujúce návrhy. Zároveň je ale veľmi dôležité to, že jedna vec je, aby sme vedeli, koľko vôbec detí ukrajinských na území Slovenska je, ale tá druhá ešte, myslím si, že závažnejšia je, aby sme týmto deťom dokázali poskytnúť aj kvalitné vzdelávanie. A tu je ešte viac zásadných problémov, ktoré máme, pretože to nedokážeme. Upozorňujem, že v predchádzajúcom roku len jedna tretina škôl z podporených škôl finančne dokázali vôbec poskytnúť deťom doučovanie slovenského jazyka a ešte stále máme deti, ktoré dochádzajú aj viac ako rok do školy a nevedia slovenčinu. Takže my nemáme dostatočne kompetentných pedagógov na to, aby dokázali vyučovať deti s odlišným materinským jazykom. Nemáme pripravené žiadne metodické materiály, v rámci ktorých by sme mohli učiť slovenčinu ako druhý jazyk. Učitelia a učiteľky nemajú metodickú podporu a nemáme ani... (Prerušenie vystúpenia časomerom.)
B. Bugár, podpredseda NR SR: (2003-10-22):
Pán poslanec, v rokovacej sále by ste nemali telefonovať alebo posielať nejakú SMS-ku. (Hlasovanie.) Prítomných 132 poslancov, za návrh hlasovalo 71, proti 53, zdržalo sa 8 poslancov. Konštatujem, že sme schválili návrh uznesenia, že prerokujeme návrh zákona v druhom čítaní. Nech sa páči. Ľ. Navrátilová, poslankyňa: Súčasne odporúčam, aby v zmysle § 74 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 414 z 3. októbra bol pridelený návrh zákona pod tlačou 419 na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre ľudské práva, národnosti a postavenie žien.  Za gestorský výbor navrhujem  v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky.
Blaha, Ľuboš, podpredseda NR SR (2024-01-23):
Pani poslankyňa Viera Kalmárová.
Šuca, Peter, poslanec NR SR (2018-06-13):
Ďakujem pekne za slovo, vážený pán predsedajúci. Pristúpime k hlasovaniu o pozmeňujúcom návrhu zo spoločnej správy, ktorú gestorský výbor odporúča schváliť.
Radošovský, Marián, poslanec NR SR (2015-06-19):
Ďakujem pekne. Vážená pani predsedajúca, panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory ústavnoprávny a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 10. septembra 2015 a v gestorskom výbore do 11. septembra 2015. Pani predsedajúca, otvorte, prosím, všeobecnú rozpravu.
Danko, Andrej, predseda NR SR (2016-04-18):
Poprosím vás, musíte faktickou reagovať na pána poslanca Lipšica.
Vašečka, Richard, poslanec NR SR (2024-02-21):
Ďakujem za slovo, pán predseda. Ja som naozaj hovoril v rozprave o vás, a preto aj kolegovia reagovali, a preto vás vyzývame k tomu, myslím, že to politicky chápete, aby ste ten, tú novelu zákona, ktorú pani prezidentka podpísala, poslala, poslali vy na ministerstvo spravodlivosti a uverejnil sa v Zbierke zákonov. Naozaj nepokladáme to za dôstojné a ja som to osobne za tých dvanásť rokov politického života ako poslanec Národnej rady nezažil, minimálne si to nepamätám. Ak tam boli nejaké prestoje, tak boli maximálne technické. To znamená, že toto je dôležitá súčasť postoja k takej transparentnosti, čistote politického života. A ja ďakujem kolegom za to, že to tiež podporili, že v reakciách vo faktických poznámkach hovorili o rôznych veciach, zvlášť pán poslanec Galko zdôraznil tú bezpečnosť a takisto ďalší kolegovia, aké je dôležité pre náš politický život, aby sme mali funkčný zákon o preukazovaní majetku a že budeme pozorne sledovať a nenecháme to zamiesť pod koberec, budeme to komentovať a budeme v tomto úsilí pokračovať. Nie je to teraz nejaký náš výstrel do vzduchu alebo to, čo sme si zlátali za posledných pár dní či týždňov. Je to naozaj náš dlhodobý cieľ a ak budete vy v tom lepší a úspešnejší, budeme vám gratulovať, pretože to nie je zákon pre nás alebo pre vás, je to zákon pre Slovensko a ideálne, aby to bolo súčasťou nastavenia novej politickej kultúry, ktorú by sme na Slovensku chceli mať. Takže ďakujem kolegom za ich reakcie, aj všetkým, ktorí počúvajú, prajem pekný deň, ďakujem.
Laššáková, Jana, podpredsedníčka NR SR (2014-11-08):
S reakciou pán poslanec Lipšic, nech sa páči.
V. Veteška, podpredseda NR SR: (2003-04-09):
Je tu návrh, panie poslankyne, páni poslanci, aby sme pokračovali v programe a aby sme hlasovali o predložených zákonoch o 11.30 hodine. Je všeobecný súhlas? Ďakujem. Budeme pokračovať prvým čítaním o vládnom návrhu zákona o zaobchádzaní s chemickými látkami, ktoré možno zneužiť na nezákonnú výrobu omamných látok a psychotropných látok a o zmene zákona č. 455/1991 Zb. o živnostenskom podnikaní v znení neskorších predpisov. Vládny návrh zákona ste dostali ako tlač č. 164. Návrh na jeho pridelenie na prerokovanie výborom máte v rozhodnutí č. 158. Prosím teraz podpredsedu vlády a ministra financií Slovenskej republiky pána Ivana Mikloša, aby uviedol vládny návrh zákona.
Kolíková, Mária, poslankyňa NR SR (2024-05-10):
Ďakujem veľmi pekne. Ku koncesionárskym poplatkom tu už bolo povedané, môžme mať na to rôzne názory aj tuto s pani poslankyňou Jaurovou, ale každopádne, keby ste to nechali tak, ako sme to presadili, tak Slovenská televízia, RTVS, pardon, nemá, čo sa týka financovania problém a prilepšilo sa jej. Lenže vy ste do toho zákonom zasiahli a chceli ste jej ublížiť, poškodiť a vytvoriť na ňu finančný tlak. To sa udialo. Pripodobňovať teraz situáciu k roku 2011, no nepríde mi to úplne náležité aj s ohľadom na to, že vy ste mali jednu jednofarebnú vládu SMER-u, tak zjavne vám to nevadilo. Však následne 2012 – 2016, potom ste boli vo vláde 2016 – 2020, tak zjavne vám vyhovovalo, ako to bolo nastavené. Zjavne vám to vyhovovalo. A teraz keď hovoríte, že my chceme zabezpečiť objektivitu, pretože to má byť 2+2, tak ja by som chcela vedieť naozaj, že keby ste to mohli povedať v nejakých príkladoch. Keď chcú robiť, a teraz budem hovoriť aj o súkromných televíziách, normálne debaty, či už pred prezidentskými voľbami, alebo aj teraz, tak predstavitelia koalície veľa z nich ignorujú. Nechcú ísť do debát, nechcú, aby boli vyrovnané. Nechcú. Proste vy nechcete mať vyrovnaný súboj. Toto nechcete. Tak ja neviem teraz, že ako si predstavujete vlastne to objektívne spravodajstvo, že máme overené fakty, že tu máme zemeguľu, tak urobíme debatu o tom, že dvaja budú tvrdiť, že Zem je plochá a dvaja, že teda je to zemeguľa, že akože toto je to objektívne spravodajstvo? Že skúste nám teda povedať na príkladoch, aby som tomu dobre rozumela, že o čo tu ide. Že vojna na Ukrajine, dvaja hovoria je a druhí dvaja nie je, aj keď všetci vidíme, že tam padajú bomby, hej? O toto tu ide?
Paška, Pavol, predseda NR SR (2013-09-25):
Pán poslanec Hraško do rozpravy.
Hrnčiar, Andrej, podpredseda NR SR (2018-10-18):
Takže vyhlasujem všeobecnú rozpravu za skončenú. Chce niekto zaujať stanovisko? Nie je tomu tak. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky s ukončením platnosti bilaterálnych dohôd o ochrane a podpore investícií uzavretých s členskými štátmi Európskej únie . Návrh vlády má parlamentnú tlač 1122 a správa výboru má tlač 1122a. Návrh vlády odôvodní podpredseda vlády a minister financií Slovenskej republiky Peter Kažimír. Nech sa páči.
Lehotský, Tomáš, poslanec NR SR (2021-10-06):
Ďakujem veľmi pekne. Ja len v krátkosti. Pán Čepček, citovali ste pápeža, to znamená hlavu katolíckej cirkvi, len chcem teda pripomenúť, že žijeme v štáte, ktorá si už dávno povedala, že katolícka cirkev nemá zasahovať so štátnych záležitostí, do chodu štátu, že katolícka cirkev má ovplyvňovať ľudí, ktorí dobrovoľne o toto ovplyvňovanie stoja. Takže len na vyváženie chcem povedať, že aj keď tu zaznejú slová pápeža, tak si treba uvedomiť, že pápež má právo ovplyvňovať len ľudí, má ovplyvňovať myseľ len ľudí, ktorí dobrovoľne takýto súhlas dajú.
Laššáková, Jana, podpredsedníčka NR SR (2014-04-01):
Pán poslanec Brocka, aj keď nie je tam poznamenaný, nech sa páči, na tabuli.
Hrnčiar, Andrej, podpredseda NR SR (2019-09-19):
Otázka č. 11, poslanec Ondrej Dostál sa pýta ministra spravodlivosti Slovenskej republiky Gábora Gála: „Podľa legislatívnych pravidiel vlády by návrh zákona predkladaný na pripomienkové konanie okrem paragrafového znenia mal obsahovať aj informatívne konsolidované znenie právneho predpisu, ak ide o novelizáciu zákona. V realite sa to však deje len málokedy. Je to podľa vás v poriadku?“
Gröhling, Branislav, minister školstva, vedy, výskumu a športu SR (2020-09-17):
Pán poslanec, pán predsedajúci, páni poslanci, pán poslanec Lehotský, dnes tu máme o športe tri otázky na ministerstvo školstva. Ony sa trošku opakujú, tak ak ste tu boli a počuli ste ešte tie ostatné odpovede, tak nebudem ich opakovať, že dnes prebieha aj stretnutie s jednotlivými zväzmi a klubmi a ministerstvom školstva a následne ministerstvom hospodárstva, kde chceme využívať ich schémy pomoci, do ktorých by sme sa vedeli napasovať. Témou toho dnešného stretnutia má byť získať všetky informácie, aby sme to vedeli kompletne zadefinovať. Samozrejme, že okrem tej podpory, ktorú sme rozprávali, ktorá sa teraz chystá a ohľadom všetkých tých transferov, ktoré naozaj idú v plnej výške, vôbec neboli krátené, či už kvôli COVID-u, alebo kvôli ostatným nejakým veciam, ktoré by či už mediálne sa pretriasali, tak nie je to pravda. Tie transfery naozaj idú tak, ako sú nastavené, ako sme ich dostali. Skôr vy všetci poslanci ste schválili ešte aj v júni novelu zákona, kedy sa rozširovali tie kompetencie v rámci presunu jednotlivých percent, aby ich mohli jednotlivé zväzy a kluby potom využívať vo svoj prospech, aby tam naozaj neboli nejaké problémy. Možno z toho, lebo ste písali, že napríklad aj epidemiologické opatrenie možno v rámci týchto opatrení, musím povedať, že veľmi zvažujeme všetky výnimky, ktoré chodia k nám, a snažíme sa ich veľmi seriózne vyhodnocovať. Je to náročné, ak máme v systéme 700-tisíc detí, ktoré sú vypodmienkované v rámci rúšok alebo v rámci nejakých hygienických podmienok, ktoré musia dodržiavať, a na druhej strane tu máme športovcov, ktorí žiadajú vstup alebo, resp. možnosť neísť do karantény, takže tam sa nastavujú naozaj v súčinnosti s Úradom verejného zdravotníctva veľmi striktné podmienky v rámci testovania, karantény a ich nejakej eliminácie, aby neprišlo k stretom. Samozrejme, že to neviete nastaviť komplexne pre všetkých, poskytuje sa to individuálne, ale my sme v súčinnosti aj s ministerstvom zahraničných vecí, aj s ministerstvom vnútra, kde naozaj aj s jedným, aj s druhým pánom ministrom si veľmi často telefonujeme a zisťujeme jednotlivé možné okolnosti, keby sme zamietli alebo akým spôsobom by sme to mali riešiť. Udiali sa aj takéto prípady, že naozaj niektorým športovcom sme povedali, že nie, lebo boli vyslovene z rizikovej skupiny a museli si to vyriešiť iným spôsobom, že tým, že vydokladovali a dodržali kompletne všetky nariadenia, ktoré sme dostali my od pána Mikasa, resp. z Úradu verejného zdravotníctva.
B. Bugár, podpredseda NR SR: (2004-03-03):
(Hlasovanie.) Prítomných je 117 poslancov, za návrh 114, proti 1, zdržali sa 2. Konštatujem, že Národná rada pridelila vládny návrh zákona výborom, určila gestorský výbor, ako aj lehoty výborom na jeho prerokovanie v druhom čítaní. Ďakujem, pani poslankyňa. Pristúpime k hlasovaniu o vládnom návrhu zákona o patentových zástupcoch (tlač 563). Pán poslanec Vážny je spravodajcom. Nech sa páči, môžeme pristúpiť k prvému hlasovaniu.
Bugár, Béla, podpredseda NR SR (2016-04-28):
Pani poslankyňa Cigániková.
Baláž, Radovan, poslanec NR SR (2017-09-05):
Ďakujem pekne za slovo. Pán kolega Heger, to vystúpenie naozaj bolo obšírne, len chcel by som teda upozorniť, že sa bavíme o zákone o dani z príjmov. Vy ste naozaj v tom vašom vystúpení pospomínali všetko možné, ste sa odvolali na všetky možné rôzne zákony, ale naozaj ste sa nezamerali na to, čo chceme naozaj zmeniť v zákone o dani z príjmov. Slovenskej národnej strane naozaj záleží na tom, aby sme zreformovali kúpeľníctvo a ako sám dobre viete kúpeľníctvo neni zadefinované len v jednom zákone, ale naozaj je to prierez všetkými možnými zákonmi. Podarilo sa nám v spolupráci s ministerstvom financií zakomponovať do tohto zákona nejaké tie úľavy pre to kúpeľníctvo ako také, ale naozaj tá celková koncepcia to je krok za krokom, jednoducho naozaj v každom jednom zákone, ktorý sa dotýka kúpeľníctva, treba urobiť zmeny k tomu, aby naozaj došlo k naštartovaniu toho kúpeľníctva, lebo sám ste spomenuli, že naozaj je to klenot Slovenska a naozaj tento klenot je nevyužitý. Máme strašne veľa kúpeľných domov, ktoré, žiaľbohu, chátrajú a nejakým spôsobom naozaj treba im pomôcť. Preto to, čo ste spomínali tam v tom, v drvivej väčšine vášho vystúpenia sa netýkalo konkrétne tohto zákona a ja by som naozaj rád od vás počul, či tieto opatrenia, ktoré sú zahrnuté v tomto konkrétnom zákone, a tie zmeny ktoré sa týkajú zákona o dani z príjmov, či sú dobré alebo nie, a keď nie sú dobré, čo by ste vy navrhovali, aby sa zmenilo v zákone o dani z príjmov. Ďakujem.
B. Bugár, podpredseda NR SR: (2003-10-22):
(Hlasovanie.) Prítomných 134 poslancov, za návrh hlasovalo 112, proti 11, zdržalo sa 11 poslancov. Konštatujem, že sme schválili navrhnuté uznesenie, že prerokujeme návrh zákona v druhom čítaní. Nech sa páči, pani poslankyňa. B. Brestenská, poslankyňa: Ďakujem. Prosím teraz, pán predsedajúci, aby ste dali hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady pre hospodárstvo, privatizáciu a podnikanie a Výboru Národnej rady Slovenskej republiky pre vzdelanie, vedu, šport a mládež, kultúru a médiá, ďalej aby týmto hlasovaním za gestorský výbor určila Výbor Národnej rady Slovenskej republiky pre vzdelanie, vedu, šport a mládež, kultúru a médiá s tým, že určené výbory ho prerokujú v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky.
Bublavý, Dušan, poslanec NR SR (2014-09-16):
Pán župan Blanár presne trafil klinček po hlavičke a je vidieť, že má prehľad a vie, o čom hovorí od zlepšenia autoparkov až po zlepšenie životného prostredia, až po spravodlivejšie prerozdelenie daní za motorové vozidlá.
Hrnčiar, Andrej, podpredseda NR SR (2016-04-20):
Ešte, ešte vás poprosím sekundu. Pardon, mali sme tu menší technický problém. Poprosím vás, dajte čas ešte pánovi poslancovi Osuskému. Dve minúty.
Hrušovský, Pavol, podpredseda NR SR (2011-02-02):
Ďakujem pekne, pán podpredseda vlády. Poprosím pána poslanca Mateja, aby z poverenia výboru Národnú radu informoval o stanovisku a ďalšom odporúčaní Národnej rady Slovenskej republiky s predloženým návrhom vlády. Nech sa páči.
J. Vaľová, poslankyňa: (2008-04-09):
Druhá vec, pán predseda Dzurinda, zase tu máte ramená, keď ste boli v Humennom, tak mi občania z Humenného avizovali, že ste povedali, lebo sa vás na to vážne pýtali, viac ako na tlačový zákon, ktorý ste im stále podsúvali, pretože povedali, že z toho sa nenajedia, aj keď určite mali záujem, ale nie o vaše vysvetlenie subjektívne, ale objektívne, tak ste povedali, že Lisabonská zmluva určite prejde. Pán poslanec Dzurinda, to ste povedali. A povedali ste, že ako prejde, no predsa iba tak, ak opozícia za ňu zahlasuje. Čiže viete, že za ňu budete hlasovať, pretože si myslím, že by ste mali. Tak ak to občanom sľubujete po Slovensku, tak potom nepodmieňujte a nerobte ramená tuná v parlamente a nerozprávajte niečo iné. Ďalšiu vec chcem povedať, čo sa týka francúzskeho práva na odpoveď, každá fyzická alebo právnická osoba, ktorá je v tlači menovaná, má právo na odpoveď. Nezáleží na tom, či je zverejnené tvrdenie pravdivé či nepravdivé. Právo na odpoveď sa týka i objektívnych a bezchybných informácií v tlači. V rámci Európskej únie nie sú dodnes záväzné spoločné predpisy pre právo na odpoveď... (Prerušenie vystúpenia časomierou.)
Zmajkovičová, Renáta, podpredsedníčka NR SR (2013-06-26):
Ďakujem, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Csicsai, jediný. Uzatváram možnosť prihlásiť sa do rozpravy. Nech sa páči, pán poslanec Csicsai.
Pellegrini, Peter, predseda NR SR (2014-12-12):
Pán poslanec Brocka.
Žiga, Peter, podpredseda NR SR (2024-05-03):
S reakciou pani poslankyňa Plaváková.
Paška, Pavol, predseda NR SR (2014-03-25):
(Hlasovanie.) 136 prítomných, 84 bolo za, 51 sa zdržalo, 1 nehlasoval. Schválili sme novelu zákona č. 49 o ochrane pamiatkového fondu. Odhlasovali sme, dámy a páni, prerokované body. Chcem vás ešte požiadať o schválenie. Ešte pán poslanec Bublavý.
P. Hrušovský, predseda NR SR: (2003-12-12):
(Hlasovanie.) 113 prítomných, 97 za návrh, 1 proti, 13 sa zdržalo, 2 nehlasovali. Návrh sme schválili. Ďalší návrh. J. Malchárek, poslanec: Ďakujem. Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie. Ďalej aby za gestorský výbor určila hlasovaním Výbor Národnej rady Slovenskej republiky pre hospodárstvo, privatizáciu a podnikanie a že určené výbory návrh zákona prerokujú v termíne do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky.
Richter, Ján, minister práce, sociálnych vecí a rodiny SR (2017-05-19):
Viete, ak je to o pani Jane, ja sa jej ospravedlňujem. Ale moja poznámka smerovala k vám. Ďakujem, skončil som.
Glváč, Martin, podpredseda NR SR (2016-09-21):
Ďakujem. Chce sa vyjadriť k rozprave spravodajca? Nie je tomu tak. Prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov . Návrh zákona je uverejnený ako tlač 220. Návrh na jeho pridelenie na prerokovanie výborom je v rozhodnutí 224. Dávam slovo poslancovi Mihálovi, aby za skupinu poslancov návrh zákona uviedol. Nech sa páči, pán poslanec.
Bugár, Béla, podpredseda NR SR (2016-05-17):
Ďakujem. Prerušujem rokovanie o tomto bode programu. Budeme pokračovať ďalšou správou, a to o stave a vývoji finančného trhu za rok 2015. Správa má parlamentnú tlač 41 a správa výborov 41a. Takže opäť prosím pána guvernéra Národnej banky, aby správu uviedol. Nech sa páči. Pán poslanec, neutekajte, aj vy budete pokračovať. (Rokovanie o Správe o stave a vývoji finančného trhu za rok 2015 , tlač 41.)
P. Hrušovský, podpredseda NR SR: (2002-04-05):
(Hlasovanie.) 114 prítomných, 34 za, 36 proti, 41 sa zdržalo, 3 nehlasovali. Ďakujem, pán poslanec. Váš návrh nebol schválený. Prosím teraz pána poslanca Orosza, aby ako poverený spravodajca uvádzal návrhy na hlasovanie k prerokovávanému návrhu poslanca Roberta Fica na vydanie zákona o odnímaní majetku nadobudnutého nepreukázaným spôsobom , ktorý prerokovávame ako tlač 1336. Nech sa páči, pán poslanec Orosz. L. Orosz, poslanec: Pán podpredseda, dajte hlasovať o tom, že sa Národná rada uznesie na tom, že prerokuje tento návrh v druhom čítaní. Fico.
Pčolinský, Peter, doterajší podpredseda NR SR (2023-10-25):
Pán poslanec Erik Tomáš.
Laššáková, Jana, podpredsedníčka NR SR (2013-03-27):
Pán navrhovateľ, zaujmite miesto určené pre navrhovateľov. Dávam slovo spravodajkyni, ktorú určil navrhnutý gestorský výbor pre sociálne veci, poslankyni a podpredsedníčke Erike Jurinovej, aby uviedla spravodajskú informáciu. Nech sa páči, pani podpredsedníčka.
P. Hrušovský, predseda NR SR: (2003-12-12):
(Hlasovanie.) 147 prítomných, 69 za, 33 proti, 45 sa zdržalo. Neschválili sme návrh.
Kollár, Boris, predseda NR SR (2021-10-19):
Prosím, prezentujme sa a hlasujeme. (Hlasovanie). Prítomných 137 poslancov, za 109, proti žiadny, zdržalo sa 28. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu ako celku. Prosím, pán spoločný spravodajca, uveďte odporúčanie gestorského výboru.
Kondrót, Maroš, poslanec NR SR (2023-03-21):
Ďakujem pekne, pán preds... (Prerušenie vystúpenia predsedajúcim.)